stanford-oval/wikipedia huggingface dataset:
Ranskan Grand Prix 2018

|  Ranskan Grand Prix 2018  |
| --- | --- |
 8. osakilpailu 21 osakilpailusta kaudella 2018. 

Päivämäärä:  24. kesäkuuta 2018
Rata:  Circuit Paul Ricard
Sijainti:  Le Castellet, Ranska
Ratatyyppi:  Moottorirata
Radan pituus:  5,842 km
Kilpailun pituus:  53 kierrosta, 309,690 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.30,029
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Kimi Räikkönen   (Ferrari)
Nopein kierros
Kuljettaja:   Valtteri Bottas   (Mercedes)
Kierrosaika:  1.34,225 (kierroksella 41)
Ranskan Grand Prix 2018 (virallisesti Formula 1 Pirelli Grand Prix de France 2018) oli Formula 1 -kauden 2018 kahdeksas osakilpailu, joka ajettiin 24. kesäkuuta Paul Ricardin moottoriradalla Le Castelletissa Ranskassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 22. kesäkuuta | 12:00–13:30 | 13:00–14:30 | 1. vapaat harjoitukset |  Aurinkoinen | 25–26 °C | 44–49 °C | 34–36 % |
| 22. kesäkuuta | 16:00–17:30 | 17:00–18:30 | 2. vapaat harjoitukset |  Aurinkoinen | 27–29 °C | 47–51 °C | 31–38 % |
| 23. kesäkuuta | 13:00–14:00 | 14:00–15:00 | 3. vapaat harjoitukset |  Sateinen | 19–25 °C | 28–36 °C | 53–89 % |
| 23. kesäkuuta | 16:00–17:00 | 17:00–18:00 | Aika-ajot |  Pilvinen | 22–23 °C | 30–32 °C | 66 % |
| 24. kesäkuuta | 16:10–18:10 | 17:10–19:10 | Kilpailu |  Puolipilvinen | 23–24 °C | 40–42 °C | 50–53 % |
Lähde:
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.31,271 | 1.30,645 | 1.30,029 | 1 |
| 2 | 77 |  Valtteri Bottas | Mercedes | 1.31,776 | 1.31,227 | 1.30,147 | 2 |
| 3 | 5 |  Sebastian Vettel | Ferrari | 1.31,820 | 1.30,751 | 1.30,400 | 3 |
| 4 | 33 |  Max Verstappen | Red Bull Racing-TAG Heuer | 1.31,531 | 1.30,818 | 1.30,705 | 4 |
| 5 | 3 |  Daniel Ricciardo | Red Bull Racing-TAG Heuer | 1.31,910 | 1.31,538 | 1.30,895 | 5 |
| 6 | 7 |  Kimi Räikkönen | Ferrari | 1.31,567 | 1.30,772 | 1.31,057 | 6 |
| 7 | 55 |  Carlos Sainz | Renault | 1.32,394 | 1.32,016 | 1.32,126 | 7 |
| 8 | 16 |  Charles Leclerc | Sauber-Ferrari | 1.32,538 | 1.32,055 | 1.32,635 | 8 |
| 9 | 20 |  Kevin Magnussen | Haas-Ferrari | 1.32,169 | 1.31,510 | 1.32,635 | 9 |
| 10 | 8 |  Romain Grosjean | Haas-Ferrari | 1.32,083 | 1.31,472 | Ei aikaa | 10 |
| 11 | 31 |  Esteban Ocon | Force India-Mercedes | 1.32,786 | 1.32,075 |  | 11 |
| 12 | 27 |  Nico Hülkenberg | Renault | 1.32,949 | 1.32,115 |  | 12 |
| 13 | 11 |  Sergio Pérez | Force India-Mercedes | 1.32,692 | 1.32,454 |  | 13 |
| 14 | 10 |  Pierre Gasly | Scuderia Toro Rosso-Honda | 1.32,447 | 1.32,460 |  | 14 |
| 15 | 9 |  Marcus Ericsson | Sauber-Ferrari | 1.32,804 | 1.32,820 |  | 15 |
| 16 | 14 |  Fernando Alonso | McLaren-Renault | 1.32,976 |  |  | 16 |
| 17 | 28 |  Brendon Hartley | Scuderia Toro Rosso-Honda | 1.33,025 |  |  | 20 |
| 18 | 2 |  Stoffel Vandoorne | McLaren-Renault | 1.33,162 |  |  | 17 |
| 19 | 35 |  Sergei Sirotkin | Williams-Mercedes | 1.33,636 |  |  | 18 |
| 20 | 18 |  Lance Stroll | Williams-Mercedes | 1.33,729 |  |  | 19 |
107 % aika: 1.37,659
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 53 | 1:30.11,385 | 1 | 25 |
| 2. | 33 |  Max Verstappen | Red Bull Racing-TAG Heuer | 53 | +7,090 | 4 | 18 |
| 3. | 7 |  Kimi Räikkönen | Ferrari | 53 | +25,888 | 6 | 15 |
| 4. | 3 |  Daniel Ricciardo | Red Bull Racing-TAG Heuer | 53 | +34,736 | 5 | 12 |
| 5. | 5 |  Sebastian Vettel | Ferrari | 53 | +1.01,935 | 3 | 10 |
| 6. | 20 |  Kevin Magnussen | Haas-Ferrari | 53 | +1.19,364 | 9 | 8 |
| 7. | 77 |  Valtteri Bottas | Mercedes | 53 | +1.20,632 | 2 | 6 |
| 8. | 55 |  Carlos Sainz | Renault | 53 | +1.27,184 | 7 | 4 |
| 9. | 27 |  Nico Hülkenberg | Renault | 53 | +1:31.989 | 12 | 2 |
| 10. | 16 |  Charles Leclerc | Sauber-Ferrari | 53 | +1.33,873 | 8 | 1 |
| 11. | 8 |  Romain Grosjean | Haas-Ferrari | 52 | +1 kierros | 10 |  |
| 12. | 2 |  Stoffel Vandoorne | McLaren-Renault | 52 | +1 kierros | 17 |  |
| 13. | 9 |  Marcus Ericsson | Sauber-Ferrari | 52 | +1 kierros | 15 |  |
| 14. | 28 |  Brendon Hartley | Scuderia Toro Rosso-Honda | 52 | +1 kierros | 20 |  |
| 15. | 35 |  Sergei Sirotkin | Williams-Mercedes | 52 | +1 kierros | 18 |  |
| 16.† | 14 |  Fernando Alonso | McLaren-Renault | 50 | Ripustukset | 16 |  |
| 17.† | 18 |  Lance Stroll | Williams-Mercedes | 48 | Rengasrikko | 19 |  |
| Kesk. | 11 |  Sergio Pérez | Force India-Mercedes | 27 | Moottori | 13 |  |
| Kesk. | 31 |  Esteban Ocon | Force India-Mercedes | 0 | Kolari (Gasly) | 11 |  |
| Kesk. | 10 |  Pierre Gasly | Scuderia Toro Rosso-Honda | 0 | Kolari (Ocon) | 14 |  |
Lähde:
Sergei Sirotkin sai viiden sekunnin aikarangaistuksen ajettuaan tarpeettoman hiljaa turva-auton takana.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Ristijärvi (järvi Orivedellä)

| Ristijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°48′45″N, 24°40′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Nautajärveen 
Järvinumero:  35.724.1.011
Mittaustietoja
Pinnankorkeus:  104,1 m  
Rantaviiva:  4,48 km  
Pinta-ala:  34,521 ha  
Saaria:  1 
 fiRistijärvi 
Ristijärvi  on Pirkanmaalla Orivedellä Ristijärven kylässä sijaitseva järvi.
Maantietoa

Järven pinta-ala on 35 hehtaaria ja se on 1,2 kilometriä pitkä ja 1,1 kilometriä leveä. Järvi on tosiaan ristin muotoinen, koska sen keskialueelta työntyy neljään eri suuntaan lyhyet lahdet. Se sijaitsee mäkisellä ylängöllä, jonka kallioperän ruhjeet ovat syy järven erikoiselle muodolle. Järvelle näkyy joitakin mäkiä. Esimerkiksi etelässä rantaan laskee jyrkästi Varisvuoren rinteet. Sen huippu kohoaa lähes 40 metriä järven vedenpinnan yläpuolelle. Itärannasta kohoaa hieman matalampi Huutovuori. Järvellä on kartan mukaan yksi saari, joka sijaitsee pohjoisessa lahdessa. Metsäisessä saaressa on joitakin rakennuksia. Sen rantaviivan pituus on 4,5 kilometriä ja sen rannoista alle puolet ovat peltomaata ja loput metsämaata. Pohjoisessa lahdessa on pieni ala pajuvaltaista suota, mutta muuten rannat eivät ole soistuneita. Järven lähiympäristössä sijaitsee neljä tai viisi maatilaa sekä hieman muuta haja-asutusta. Rannoille on rakennettu yli 10 vapaa-ajan asuntoa. Niille tulee tiet yhdystieltä 14299, joka on Talviaisista ja Hirvijärveä yhdistävä maantie.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 104,1 metriä mpy. Siihen on johdettu neljä metsäojaa, mutta pääosa vedestä tulevat järvien laskuojista. Länsirantaan laskee Isosta Urttimenjärvestä tuleva laskuoja. Ojaan yhtyy pohjoisesta Kalliojärven laskuoja, mutta Kalliojärven läpi laskevat lisäksi myös Sorvajärvi ja suo-oja Paskolammesta. Järven pohjoislahteen laskee Röyhänjärven laskuoja, jonka kautta laskee myös Sotkanjärven, Haarajärven ja kauempaa Ahvenjärven ja Kivijärven vesiä. Näitä ojia myöten laskevat myös ojitettujen Hatinsuon ja Sotkasuon kuivatusvedet. Järven laskuoja on 200 metriä pitkä ja se laskee Nautajärveen, joka laskee seuraavaksi Ävantäjärveen.
Historiaa

Vuoden 1958 peruskartassa näkyy maaseudun autioitumisprosessi selvästi, koska ristijärveläisten peltoja on metsitetty etenkin valuma-alueen pohjoispuolella paljon. Varsinaiset metsäojitukset näkyvät runsaina vasta vuoden 1977 kartassa, jolloin rannoille on rakenneu myös vapaa-ajan asuntoja.
Ricardo Bofill

| Ricardo Bofill Levi |
| --- | --- |

Henkilötiedot
Syntynyt: 5. joulukuuta 1939 Barcelona
Kuollut: 14. tammikuuta 2022 (82 vuotta) Barcelona
Ammatti:  arkkitehti
Aiheesta muualla
Kotisivu
Ricardo Bofill (5. joulukuuta 1939 Barcelona – 14. tammikuuta 2022 Barcelona) oli espanjalainen arkkitehti.
Bofill erotettiin Barcelonan polyteknillisestä oppilaitoksesta (Escola Tècnica Superior d'Arquitectura de Barcelona) hänen osallistuttuaan Francon vastaiseen mielenosoitukseen vuonna 1958. Hän valmistui arkkitehdiksi Genevessä.
Vuonna 1963 Bofill perusti Barcelonan lähistölle Sant Just Desverniin taiteidenvälisen Ricardo Bofill Taller d'Arquitectura -kollektiivin ja arkkitehtitoimiston. Kollektiivissa olivat aluksi mukana runoilija José Agustín Goytisolo, Bofillin muusikko-arkkitehtisisar, ensimmäinen puoliso ja joukko sosiologeja, elokuvantekijöitä ja valokuvaajia.
Bofill suunnitteli niin yleishyödyllisiä asuntoja kuin lentoasemia, hotelleja ja pilvenpiirtäjiä. Bofill oli kansainvälisesti tunnettu arkkitehti. Espanjan lisäksi hänen suunnittelemiaan rakennuksia on muun muassa Ranskassa, Ruotsissa, Marokossa, Algeriassa, Yhdysvalloissa, Japanissa, Luxemburgissa ja Libanonissa.
Bofill kuoli koronavirustautiin.
Suunnittelutöitä

Taller d'Arquitectura -arkkitehtitoimisto, Sant Just Desvern
Walden 7, Sant Just Desvern (1975)
Barri Gaudí, Reus (1968)
Muralla Roja, Calp (1975)
W Barcelona Hotel
Platinum Tower, Beirut, Libanon
Le quartier Antigone, Montpellier, Ranska
Les Arcades du Lac, Montigny-le-Bretonneux, Ranska
Université Mohammed VI Polytechnique, Ben Guerir, Marokko
Käännös suomeksi
St John’s College

St John’s College voi viitata ainakin seuraaviin oppilaitoksiin:
St John’s College, Cambridgen yliopiston college Englannissa
St John’s College, Oxfordin yliopiston college Englannissa
St John’s College, yhdysvaltalainen yliopisto, jolla on kampukset Annapoliksessa ja Santa Fessä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”St John's College”, voi hakea sivunnimihaulla, laajalla sivunnimihaulla tai tekstihaulla.
Suomalainen aarniometsä

| Suomalainen aarniometsä |
| --- | --- |

Kirjailija:  Petri Keto-Tokoi Timo Kuuluvainen
Kuvittaja:  Petri Keto-Tokoi Timo Kuuluvainen Ritva Kovalainen Sanni Seppo
Kansitaiteilija:  Ritva Kovalainen
Kieli:  suomi
Genre:  luontokirja
Kustantaja:  Maahenki
Julkaistu:  2010
Ulkoasu:  sid.
Sivumäärä:  302 s.
ISBN:  978-952-5870-06-0
Löydä lisää kirjojaKirjallisuuden teemasivulta
Suomalainen aarniometsä on Petri Keto-Tokoin ja Timo Kuuluvaisen kirjoittama aarniometsiä käsittelevä kirja, jonka kuvitus on pääosin heidän ja valokuvataiteilijoiden Ritva Kovalaisen ja Sanni Sepon.
Kirja on saanut Vuoden luontokirja 2011 -palkinnon, Valtion tiedonjulkistamispalkinnon 2011 ja Lauri Jäntin säätiön kunniamaininnan 2011. Kuvien lisäksi siinä on tietoa luonnonmetsien elämästä, historiasta ja merkityksistä suomalaisille. Siinä kerrotaan aarniometsien lajistosta ja suojelun historiasta.
Kirjan kirjoittajat ovat toimineet luonnonmetsien ekologian opetuksen ja tutkimuksen parissa yli 20 vuotta, ja molemmat ovat koulutukseltaan metsänhoitajia.
Vuoden luontokirjan valinnan tehneen Veikko Neuvosen perusteluina valinnalle oli muun muassa, että teos vie lukijan aikamatkalle Suomen luontoon:
»Saamme vaeltaa tekijöiden opastamina auvoisissa luonnonmetsissä, mutta mitä lähemmäs nykyhetkeä tulemme, sitä vähäisemmiksi aarniometsät kutistuvat. Kirjassa on vahva ja ajankohtainen luonnonsuojelullinen sanoma.»
Kirjan korkeatasoinen kuvitus muodostaa yhtenäisen kokonaisuuden, vaikka kuvituksesta vastaa usea tekijä.
Kirjan artikkeleiden otsikot:
Mikä on luonnonmetsä - Timo Kuuluvainen
Suomen symboli - Petri Keto-Tokoi
Aarniometsien arvot - Petri Keto-Tokoi
Juuret menneisyydessä - Timo Kuuluvainen, Petri Keto-Tokoi
Metsän muutosvoimat - Timo Kuuluvainen
Aarniometsän asukkaat - Petri Keto-Tokoi
Aarniometsät häviävät - Petri Keto-Tokoi
Suojella vai hakata - Petri Keto-Tokoi
Aarniometsän tulevaisuus - Timo Kuuluvainen, Petri Keto-Tokoi
Kirjoittajat toteavat alkusanoissa, että kotimaan metsät ovat monille vieraampia kuin Afrikan ja Etelä-Amerikan luonto, ja siksi he haluavat kirjalla palauttaa metsäkeskustelua taloudellisista ja biologisista näkökulmista takaisin kokemukselliseen. Tutkimustieto luonnonmetsistä on viime vuosina lisääntynyt huimasti ja osoittanut monet aiemmin vallinneet käsitykset vääriksi.
Roskakari

Roskakari
| --- | --- |
Sijainti:  64°40.68′N, 024°24.96′E, Raahe Pohjois-Pohjanmaa Suomi
Saariryhmä:  Raahen saaristo
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Roskakari on luoto Raahen sisäsaaristossa. Saari sijaitsee Iso-Kraaselin ja Pikku-Kraaselin välisessä salmessa, ja se kuuluu useiden Raahen edustan saarien muodostamaan Natura 2000 -luonnonsuojelualueeseen. Luoto on myös tärkeä lokkilintujen pesimäluoto, ja yksi Raahen saariston kymmenestä arvokkaimmasta kohteesta vesi- ja rantalintulajien elinympäristön suojeluarvon perusteella.
Luodolla pesii noin 400 lintupariskuntaa, jotka edustavat kahtatoista eri lajia. Valtaosa, noin 315 lintupariskuntaa, on naurulokkeja, joiden pesimäalueena Raahen saaristossa Roskakari on merkittävin. Roskakarin naurulokkiyhdyskunta käsittää noin 70 prosenttia koko Raahen saariston naurulokkien lukumäärästä.
Roskakarin hoito-ohjelman mukaisesti luoto pyritään säilyttämään rakentamattomana sekä puuttomana ja pensaattomana pesimisluotona.
Aiheesta muualla

Raahen saariston Natura 2000 -alue ympäristöhallinnon verkkopalvelussa
Real Felipe (1732)

| Real Felipe |
| --- | --- |

Aluksen vaiheet
Rakentaja:  Astillero Real, Guarnizo, Santander
Kölinlasku:  1728
Laskettu vesille:  heinäkuu 1732
Palveluskäyttöön:  22. heinäkuuta 1732
Poistui palveluskäytöstä:  maaliskuu 1744
Loppuvaihe:  myyty 1755
Tekniset tiedot
Uppouma:  1 965 t (arqueo)
Pituus:  51,36 m (köli)
Leveys:  16,31 m
Syväys:  8 m
Miehistöä:  883
Aseistus
Aseistus:  alin tykkikansi: 30 x 24 naulan tykkiä keskimmäinen tykkikansi: 32 × 24 naulan tykkiä ylin tykkikansi: 30 x 12 naulan tykkiä puolikansi: 16 x 8 naulan tykkiä etukansi:6 x 8 naulan tykkiä
Real Felipe oli Espanjan laivaston vuonna 1732 vesille laskettu kolmikantinen 114-tykkinen linjalaiva.
Valmistus

Ciprián Autránin ja Juan Pedro Boyerin suunnittelema alus tilattiin Guarnizosta, missä köli laskettiin oletettavasti vuonna 1728. Alus laskettiin vesille heinäkuussa 1732 ja otettiin palvelukseen 22. heinäkuuta.
Palvelus

Alus lähti 3. syyskuuta 1732 päällikkönään Francisco de Liaño y Arjona koeajoihin ja Cádiziin 7. syyskuuta. Se jatkoi 1733 Barcelonaan. Alus lähti 29. marraskuuta 1733 laivueen mukana Napoliin suojaten joukkoja kuljettanutta saattuetta päällikkönään Miguel de Sada y Antillón, kreivi de Clavijo, mistä se palasi 18. heinäkuuta 1734 Cádiziin. Alus siirrettiin reserviin, missä se oli Arsenal de la Carracassa toukokuussa 1735 toteutettua huoltoa lukuun ottamatta vuoteen 1738.
Vuonna 1738 alus oli Santanderissa, mistä se lähti elokuussa Cádiziin 70-tykkisen Santa Anan ja Príncipen sekä 60-tykkisten San Carlosin ja Santa Teresan kanssa. Alus oli 1739-1741 La Carracassa ja sen jälkeen Cádizissa, mistä se lähti 15. marraskuuta 1741 Barcelonaan Juan José Navarron, Marqués de la Victorian, laivaston mukana päällikkönään Nicolás Geraldino. Laivasto liittyi 19. marraskuuta Cartagenassa Toulonista saapuneeseen Ranskan laivastoon, jota johti Charles-Elisée de Court de la Bruyere. Yhdistynyt laivasto saapui 4. tammikuuta 1742 Barcelonaan, mistä se suojasi 14. tammikuuta 66 joukkojenkuljetusalusta, joissa oli täydennyksiä Orbetellossa olevaan Espanjan armeijaan. Saattue oli 19.-27. tammikuuta Hyeresissä ja 30. tammikuuta - 13. helmikuuta La Speziassa, joissa laskettiin joukkoja maihin. Se saapui 24. helmikuuta Touloniin, missä se oli Britannian kuninkaallisen laivaston amiraalin Thomas Matthew'n laivaston saartamana 20. helmikuuta 1744 asti.
Alus osallistui 22. helmikuuta 1744 Navarron lippulaivana Toulonin taisteluun (Cape Sicié), missä se menetti liikuntakykynsä. Aluksella sai taistelussa surmansa tai haavoittui 500 miehistönjäsentä. Taistelun jälkeen alus hinattiin korjattavaksi Cartagenaan, jonne se saapui 9. maaliskuuta. Alus oli poistettuna palveluksesta päällikkönään Carlos Casanueva, kunnes 17. kesäkuuta 1747 päällikkyyden vastaanotti Isidoro García de Póstigo y del Prado. Helmikuussa 1748 alus riisuttiin aseista ja hylky myytiin 1755.
Rambo (omena)

Rambo on omenapuiden sukuun kuuluva viljelty omenalajike, joka tunnetaan sen vihertävän keltaisesta kuoresta sekä pilkullisen ja raidallisen himmeästä punaisesta sävystä. Sen alkuperä on vielä epäselvää, mutta se saattaa johtaa vuoteen 1637, kun ruotsalainen siirtolainen Amerikassa, Peter Gunnarsson Rambo saapui Kalmar Nyckelilla. Ruotsalainen historioitsija Pehr Kalm otti muistiinpanoja haastattelustaan Peter Rambon, Peter Gunnarsson Rambon lapsenlapsen kanssa. Peter Rambon mukaan "alkuperäinen Peter Rambo oli ostanut omenansiemeniä sekä muita siemeniä hänen mukaansa laatikkoon". Ensimmäinen rambo-omenan puu todennäköisesti kasvoi yhdestä siemenestä. Myös tunnettu elokuvasankari Rambo on nimetty omenan mukaan.
Aiheesta muualla

Yle.fi: Väkivaltainen action-sankari sai nimensä omenalta – Rambon tarina ulottuu Suomeen asti
Royal College of Music

Royal College of Music
Royal College of Music on vuonna 1882 silloisen Walesin prinssin, tulevan Edvard VII:n, perustama konservatorio, joka kouluttaa ammattimuusikoita bachelor-, masters- ja tohtori-ohjelmissa. Collegella on noin 600 opiskelijaa viidestäkymmenestäneljästä eri maasta. Oppilaitoksen toimitilat sijaitsevat South Kensingtonissa Lontoossa.
Entisiä opiskelijoita

Sir Arthur Bliss
Gustav Holst
Ralph Vaughan Williams
Benjamin Britten
Sir Michael Tippett
Sir Andrew Lloyd Webber
Leopold Stokowski
Sir Charles Groves
Sir Colin Davis
Joan Sutherland
Sarah Walker
Thomas Allen
James Galway
John Lill
Barry Douglas
James Horner
Cyril Ornadel
Aiheesta muualla

Wikimedia Commonsissa on kuvia tai muita tiedostoja aiheesta .
The Royal College of Music. (englanniksi)
Rosières (Haute-Loire)

| Rosières |
| --- | --- |
 Jeanne-d'Arcin aukio
 Rosières
 Koordinaatit: 45°08′01″N, 3°59′20″E 
Valtio:  Ranska
Alue:  Auvergne-Rhône-Alpes
Departementti:  Haute-Loire
Arrondissementti:  Le Puy-en-Velay
Pinta-ala:  
 – Kokonaispinta-ala:  26,8 km²
Väkiluku (2018):  1 524 
 – Väestötiheys:  56 as./km²
Kunnan numero:  43165
 
 Kunnan kotisivut 
Infobox OKVirheellinen NIMI-arvo: 
Rosières on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 17 kilometriä Le Puy-en-Velayn kaupungista koilliseen.
Ravins de Corbœuf
Kunnan nähtävyys on luontokohde Ravins de Corbœuf. Se on monivärinen savikanjoni, jossa on vuorotellen pieniä rotkoja ja kapeita harjanteita. Alue on saanut kutsumanimen ”Pieni Colorado”.
Aiheesta muualla

Kuvia tai muita tiedostoja aiheesta Rosières (Haute-Loire) Wikimedia Commonsissa
Roska päivässä -liike

Roska päivässä -liike (engl. Litter Movement) on vapaan toimittajan, sosiaalipsykologi Tuula-Maria Ahosen perustama arkipäiväisen aktiivisuuden muoto. Jäsenet pyrkivät keräämään päivittäin ainakin yhden roskan, yleensä omasta arkiympäristöstään. Lisäksi toivotaan, että jäsen rekrytoisi mukaan ainakin yhden uuden kannattajan. Psykologisena perusteluna toiminnalle on havainto, että siistiä ympäristöä ei roskata niin herkästi kuin valmiiksi sotkuista.
Vuonna 2000 Helsingissä perustettu liike toimii kaikkialla Suomessa ja on saanut seuraajia ulkomailtakin. Jäsenmaksuja kevytrakenteinen liike ei kanna: toiminta on pitkälti kotisivujen, postituslistan ja julkisuuden varassa. Vapaaehtoisvoimin liikkeen kotisivut oli käännetty alkuvuonna 2008 jo 20 kielelle.
Roska päivässä -liike on valittu Vuoden Visioksi 2001. Liike on hyväksytty kansainväliseen ideapankkiin, johon on koottu sosiaalisia innovaatioita. Tulevaisuuden tutkimuksen seura on myöntänyt Roska päivässä -liikkeelle ja Tuula-Maria Ahoselle historiansa ensimmäisen Huomionosoitus-tunnustuksen. 
Helsingin kaupungin vapaaehtoistyön neuvottelukunta myönsi Roska päivässä -liikkeelle myös vuoden 2007 vapaaehtoistyön kunniamaininnan.
Liike haastoi äitienpäivän alla vuosina 2007 ja 2008 äidit, myös tulevat äidit ja isoäidit, keräämään äitienpäivän kunniaksi ainakin yhden roskan. Useat tunnetut vaikuttajaäidit ottivat haasteen vastaan.
Aiheesta muualla

Roska päivässä -liikkeen kotisivut
Roska päivässä vei Linnan juhliin. Ylen Elävä arkisto.
Arja Kaasinen: Keräisitkö roskan päivässä? Luontoportti 8.6.2010.
Real Delusion

| ”Real Delusion” Stone |
| --- | --- | --- |

Singlen tiedot
 Albumilta: Stone
 B-puoli: ”The Day of Death”
 Julkaistu: marraskuu 1987
 Formaatti: 7″ vinyyli
 Tyylilaji: thrash metal
 Kesto: 04.06
 Levy-yhtiö: Megamania
Listasijoitukset
  Suomen virallinen lista: 7.
Stonen muut singlet
|   | ”Real Delusion” 1987 | ”Get Stoned” 1988 |
Real Delusion on suomalaisen thrash metal -yhtyeen Stonen ensimmäinen single, joka julkaistiin marraskuussa 1987. Levyn kannessa B-puolen kappaleen nimi on virheellisesti ”Day of Death”, kun taas itse vinyylissä nimeke sisältää etuartikkelin (”The Day of Death”).
Single nousi Suomen virallisen listan sijalle 7.
Kappaleet

A-puoli
Real Delusion – 4.06
B-puoli
The Day of Death – 3.53
Kokonaiskesto: 7:59
Kokoonpano

Janne Joutsenniemi – laulu, basso
Roope Latvala – kitara
Jiri Jalkanen – kitara
Pekka Kasari – rummut
Aiheesta muualla

Discogs
Stone
| --- | --- |
Studioalbumit:   Stone  No Anaesthesia!  Colours  Emotional Playground 
Kokoelmat:   Stoneage  Stoneage 2.0 
Livealbumit:  Free
Singlet:   Real Delusion  Back to the Stone Age  Empty Suit / Friends 
DVD:t:  Get Stoned, Stay Stoned
Rent

| Rent |
| --- | --- |

Ohjaaja:  Chris Columbus
Käsikirjoittaja:  Stephen Chbosky
Perustuu:  Jonathan Larsonin musikaaliin Rent
Tuottaja:  Michael Barnathan Chris Columbus Robert De Niro
Säveltäjä:  Jonathan Larson
Kuvaaja:  Stephen Goldblatt
Leikkaaja:  Rick Pearson
Pääosat:  Anthony Rapp Adam Pascal Rosario Dawson Jesse L. Martin Wilson Jermaine Heredia Idina Menzel Tracie Thoms Taye Diggs
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Fórum Hungary Netflix
Ensi-ilta:  2005
Kesto:  135 min
Alkuperäiskieli:  englanti
Budjetti:  40 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Rent on Chris Columbuksen ohjaama samannimisen musikaalin elokuvasovitus, joka julkaistiin 23. marraskuuta 2005. Tuotanto alkoi 15. maaliskuuta samana vuonna. Elokuvan rajallinen julkaisu New Yorkissa, Los Angelesissa ja Torontossa 11. marraskuuta 2005 peruttiin ja virallinen ensi-ilta oli New Yorkin Ziegfeld Theatressa 17. marraskuuta 2005.
Elokuva kertoo nuorten boheemien elämästä 1980- ja 1990-lukujen vaihteen New Yorkissa. Keskeisiä teemoja ovat rakkaus, homoseksuaalisuus, AIDS ja huumeriippuvaisuus. Elokuvassa, kuten myös alkuperäisessä musikaalissa, tapahtumat sijoittuvat yhden vuoden mittaiselle ajanjaksolle. Eroa on kuitenkin siinä, että elokuva antaa tarkat päivämäärät tarinan alulle ja lopulle: 24. joulukuuta 1989 ja sama päivä vuonna 1990. Ajankohdan tarkka ilmoittaminen synnyttää useita anakronismeja, esimerkiksi kappale ”Today 4 U” sisältää viittauksen vuonna 1991 ensi-iltansa saaneeseen Thelma ja Louise -elokuvaan. Columbus on sanonut, että aika ilmoitettiin siksi, että elokuva saataisiin sijoitettua ajalle ennen East Villagen uudistamista, mitä tapahtui 1990-luvulla.